### ΥΠΟΔΕΙΓΜΑ XVII

### ΣΥΜΒΑΣΗ ΕΡΓΟΥ

Στην…..σήμερα, ………………, ημέρα οι κάτωθι συμβαλλόμενοι, ήτοι:

α) αφ’ ενός η …………… με έδρα στ.. ………… Τ.Κ. ……. και με Α.Φ.Μ.:…….., Δ.Ο.Υ νομίμως

εκπροσωπούμενη από τ.. …………………, Πρόεδρο της, η οποία ως Οργάνωση Ελαιουργικών Φορέων (Ο.Ε.Φ.) ανέλαβε την υλοποίηση του Προγράμματος Εργασίας, στο πλαίσιο των Κανονισμών (ΕΕ) 2021/2115 και (ΕΕ) 2021/2116 του Ευρωπαϊκού Κοινοβουλίου και του Συμβουλίου και του Κανονισμού (ΕΕ) 2022/126 της Επιτροπής για την περίοδο 2024 - 2027, το οποίο εγκρίθηκε με την υπ’ αριθ. ........... Απόφαση του Προϊσταμένου Γενικής Δ/νσης Τροφίμων........................ του ΥΠΑΑΤ ,που θα αποκαλείται στο εξής χάριν συντομίας ως «**η Ο.Ε.Φ.**»

και

β) αφετέρου η εταιρεία …………………….. με έδρα στ.. ……………………….. Τ.Κ ,

Α.Φ.Μ.:………………. - Δ.Ο.Υ.: ……………, νομίμως εκπροσωπούμενη από τον …………… που θα αποκαλείται στο εξής χάριν συντομίας ως «**ο Ανάδοχος**»,

έχοντας υπόψη:

* τον Καν.(ΕΕ) 1308/2013 του Συμβουλίου «για τη θέσπιση κοινής οργάνωσης των αγορών γεωργικών προϊόντων και την κατάργηση των κανονισμών (ΕΟΚ) αριθ. 922/72, (ΕΟΚ) αριθ. 234/79, (ΕΚ) αριθ. 1037/2001 και (ΕΚ) αριθ. 1234/2007 του Συμβουλίου» .
* τον Κανονισμό (ΕΕ) 2021/2115 του Ευρωπαϊκού Κοινοβουλίου και του Συμβουλίου της 2ας Δεκεμβρίου 2021 σχετικά με τη θέσπιση κανόνων για τη στήριξη των στρατηγικών σχεδίων που πρέπει να καταρτίζονται από τα κράτη μέλη στο πλαίσιο της κοινής γεωργικής πολιτικής (στρατηγικά σχέδια για την ΚΓΠ).
* τον Κανονισμό (ΕΕ) 2021/2116 του Ευρωπαϊκού Κοινοβουλίου και του Συμβουλίου της 2ας Δεκεμβρίου 2021 σχετικά με τη χρηματοδότηση, τη διαχείριση και την παρακολούθηση της κοινής γεωργικής πολιτικής.
* Τον Κανονισμό (ΕΕ) 2022/126 για τη συμπλήρωση του κανονισμού (ΕΕ) 2021/2115 του Ευρωπαϊκού Κοινοβουλίου και του Συμβουλίου με πρόσθετες απαιτήσεις για ορισμένους τύπους παρέμβασης που καθορίζονται από τα κράτη μέλη στα στρατηγικά τους σχέδια για την ΚΓΠ για την περίοδο 2023 έως 2027 δυνάμει του εν λόγω κανονισμού,
* την υπ’ αριθ. ............. Απόφαση Υπουργού Αγροτικής Ανάπτυξης και Τροφίμων................
* την υπ’ αριθ απόφαση αναγνώρισης της Ο.Ε.Φ. ως Ο.Π ή Ε.Ο.Π.
* την υπ’ αριθ. ........... Απόφαση του Προϊσταμένου Γενικής Δ/νσης Τροφίμων…….. για την έγκριση του προγράμματος της Ο.Ε.Φ. στο πλαίσιο των οποίων υποβλήθηκε φάκελος για την αναγνώριση του/ της ……. ως Οργάνωση Ελαιουργικού Φορέα(Ο.Ε.Φ.) καθώς και του πρόγραμμα εργασίας. Το πρόγραμμα εργασίας αξιολογήθηκε, τροποποιήθηκε και εγκρίθηκε ο προϋπολογισμός ,καθώς και οι ανάλογες δράσεις προκειμένου να υλοποιηθούν κατά την περίοδο 2024-2027 .
* Την υπ’ αριθ Απόφαση του Προϊσταμένου Γενικής Δ/νσης για την τροποποίηση της αριθ……. απόφασης έγκρισης προγράμματος εργασίας της Ο.Ε.Φ…………για την περίοδο 20…. 20….στο πλαίσιο των Καν.(ΕΕ) 2021/2115, 2021/2116 και 2022/126».
* Την υπ’ αριθ. ........... απόφαση του Διοικητικού Συμβουλίου της Ο.Ε.Φ. στις ………....…….
* Την υπ’ αριθ. ………… απόφαση έγκρισης του σχεδίου της σύμβασης από τη ΔΑΟΚ

συμφώνησαν και έκαναν από κοινού δεκτά τα ακόλουθα:

### Άρθρο 1: Αντικείμενο της Σύμβασης

Με την παρούσα η Ο.Ε.Φ. αναθέτει και ο Ανάδοχος αναλαμβάνει να προμηθεύσει την Ο.Ε.Φ., στο πλαίσιο της Δράσης …. « » του Εγκεκριμένου Προγράμματος Εργασίας της Ο.Ε.Φ. (εφεξής καλούμενο ως «Δράση») σύμφωνα με τους όρους της παρούσας, οι οποίοι κρίνονται στο σύνολο τους ουσιώδεις από αμφότερα τα μέρη, καθώς και σύμφωνα με την προσφορά που έχει υποβάλει ο Ανάδοχος, μετά από εκδήλωση ενδιαφέροντος της Ο.Ε.Φ. στις ……………….. μέχρι τις ……………..…. . Τα λεπτομερή στοιχεία του περιλαμβάνονται στο συνημμένο Παράρτημα [Τεχνική περιγραφή & Οικονομική προσφορά].

Συγκεκριμένα η Ο.Ε.Φ., αναθέτει στον Ανάδοχο την προμήθεια (εφεξής καλούμενες

ως «Εξοπλισμός»), με παράδοση στην ................................, προϋπολογισθέντος ποσού : …………

[ολογράφως …………..€].

Παράλληλα ο Ανάδοχος αναλαμβάνει να παραδώσει στην ως άνω διεύθυνση της Ο.Ε.Φ., να εγκαταστήσει και να θέσει σε λειτουργία τον εξοπλισμό, καθώς και να εκπαιδεύσει στην χρήση του το προσωπικό της Ο.Ε.Φ.. Ειδικότερα, ο Ανάδοχος αναλαμβάνει την προμήθεια - σύμφωνα με την προσφορά που έχει υποβάλει μετά από εκδήλωση ενδιαφέροντος της Ο.Ε.Φ. στις μέχρι

τις …………… Τα λεπτομερή στοιχεία του «Εξοπλισμού», περιλαμβάνονται στο συνημμένο Παράρτημα [Τεχνική περιγραφή & Οικονομική προσφορά].

### Στον «Εξοπλισμό», πρέπει υποχρεωτικά να φέρουν, ευδιάκριτα και σε εμφανές σημείο, αναπόσπαστη ειδική πλακέτα ή με ανεξίτηλη σήμανση το κείμενο: «Πρόγραμμα συγχρηματοδοτούμενο από την ΕΕ και την Ελλάδα - Κανονισμός (ΕΕ) 2021/2115 στον τομέα του ελαιολάδου και επιτραπέζιων ελιών στο καθεστώς των ΟΕΦ»

**Άρθρο 2: Σκοπός της Σύμβασης**

Σκοπός της παρούσας σύμβασης (εφεξής «**η Σύμβαση**») είναι αφενός ο προσδιορισμός της παράδοσης και της πληρωμής του Αναδόχου και ο καθορισμός γενικά των όρων υπό τους οποίους ο Ανάδοχος θα προσφέρει τις υπηρεσίες του και η Ο.Ε.Φ. θα αποδέχεται αυτές, αφετέρου δε των υποχρεώσεων που το κάθε συμβαλλόμενο μέρος αναλαμβάνει έναντι του άλλου για την υλοποίηση του έργου.

### Άρθρο 3: Υποχρεώσεις του Αναδόχου

* 1. Ο Ανάδοχος δηλώνει ότι έχει τις απαιτούμενες γνώσεις και εμπειρία για το ανατιθέμενο με την παρούσα έργο.
	2. Οι συμβατικές υποχρεώσεις του Αναδόχου στο πλαίσιο της παράδοσης του Εξοπλισμού, αφορούν στην Δράση [...] « ».
	3. Τρόπος Παράδοσης Εξοπλισμού
		+ Ο Ανάδοχος δηλώνει ότι ο «Εξοπλισμός» είναι **καινούργιος και αμεταχείριστος**, απαλλαγμένος από κάθε νομικό και πραγματικό ελάττωμα, από οιοδήποτε χρέος, μεσεγγύηση, ενεχυρίαση, κατάσχεση, κάθε φιλονικία και διένεξη και γενικά από κάθε νομικό ελάττωμα, κατάλληλο για την χρήση την οποία προορίζεται, συμμορφώνεται με τις απαιτήσεις της κείμενης νομοθεσίας σε ότι αφορά την σήμανση κατά CE (σύμφωνα με την Οδηγία 2006/42/ΕΚ ή τον Καν (ΕΕ) 2023/1230 όπως ισχύουν και εγγυάται για την καλή λειτουργία τους, για χρονικό διάστημα δύο (2) ετών από σήμερα.
* Ο Ανάδοχος υποχρεούται να υλοποιεί το έργο με βάση το εγκεκριμένο πρόγραμμα της Ο.Ε.Φ., το χρονοδιάγραμμα υλοποίησης και την Εγκεκριμένη Προσφορά του.
* Ο Ανάδοχος οφείλει να διατυπώνει εγγράφως τυχόν ανάγκες και αιτήματα στο πλαίσιο της εγκεκριμένης πρότασης της Ο.Ε.Φ., η κάλυψη των οποίων είναι απαραίτητη για την

 υλοποίηση από την Ο.Ε.Φ. του Έργου.

* Ο Ανάδοχος οφείλει να τηρεί όλα τα δικαιολογητικά που αφορούν στην εκτέλεση του έργου κατά την διάρκεια της περιόδου ισχύος της σύμβασης και μετά από αυτή, για χρόνο ίσο με τον χρόνο παραγραφής της αξίωσης του Δημοσίου για την επιστροφή αχρεωστήτως καταβληθέντων και ο οποίος δεν δύναται να είναι μικρότερος των πέντε ετών.
* Ο Ανάδοχος πρέπει να απέχει από οποιαδήποτε ενέργεια θέτει σε κίνδυνο της υλοποίηση του προγράμματος, καθώς και την εκπλήρωση των όρων της παρούσας σύμβασης.
* Ο Ανάδοχος δεν φέρει καμία ευθύνη για περιπτώσεις μερικής ή ολικής μη πραγματοποίησης ενεργειών του Έργου, εφόσον ο ίδιος έχει προβεί στις ενέργειες που απορρέουν από τα περιγραφόμενα στην Σύμβαση καθήκοντα του και ειδικότερα να ενημερώνει εγγράφως την Ο.Ε.Φ. όταν λαμβάνει γνώση για προβλήματα που παρουσιάζονται κατά την υλοποίηση του Έργου και να υποβάλλει προτάσεις επίλυσής τους.

### Άρθρο 4: Διάρκεια της Σύμβασης

Η παρούσα Σύμβαση παράγει αποτελέσματα από την ημέρα υπογραφής της και λήγει με την ολοκλήρωση της σύμβασης στις ……………

Η ημερομηνία περατώσεως της προμήθειας δεν δύναται να παραταθεί πέραν της 30ης Νοεμβρίου 202.....

### Άρθρο 5: Αμοιβή – Τρόπος και Χρόνος Καταβολής της Αμοιβής

* 1. Ο προϋπολογισμός στο πλαίσιο της σύμβασης αυτής, ανέρχεται στο ποσόν των ΕΥΡΩ

[€…….], πλέον Φ.Π.Α. ……% : ……….. [€ ].

Ο Ανάδοχος θα εισπράξει την αμοιβή του τμηματικά ως κάτωθι:

|  |
| --- |
| Ε ΤΟ Σ Χ ο (…………………... . ) |
| ΔΟΣΕΙΣ | ΚΑΘΑΡΗ ΑΞΙΑ(€) | Φ.Π.Α.(€) | ΛΕΠΤΟΜΕΡΕΙΕΣ ΠΛΗΡΩΜΗΣ |
| Α |  |  |  |
| Β |  |  |  |
| Γ |  |  |  |
| ΣΥΝΟΛΟ: |  |  |

Στο ποσόν αυτό, συμπεριλαμβάνονται τα έξοδα για τις μετακινήσεις του προσωπικού του Αναδόχου, η μεταφορά, η εκπαίδευση και ότι περιγράφεται στην προσφορά.

Τα ποσά θα κατατεθούν στον αριθμό λογαριασμού: **GR** του Αναδόχου, της Τράπεζας

**………………** ή / και με επιταγή.

* 1. Για την είσπραξη της αμοιβής του ο Ανάδοχος εκδίδει προς την Ο.Ε.Φ. τα εκάστοτε προβλεπόμενα από τις κείμενες διατάξεις παραστατικά που αντιστοιχούν στο προς είσπραξη ποσό. Η Ο.Ε.Φ. υποχρεούται κατά την πληρωμή του Αναδόχου να του καταβάλει τον εκάστοτε οφειλόμενο Φ.Π.Α. του / των παραστατικού/ών και να παρακρατεί και να αποδίδει τυχόν προβλεπόμενους φόρους και τέλη.

### Άρθρο 6 : Αναθεώρηση Τιμών

Αναθεώρηση της παραπάνω οριζόμενης αξίας - τιμήματος - αμοιβής, σε καμία περίπτωση δεν επιτρέπεται ή συγχωρείται, είτε λόγω απρόοπτης μεταβολής των συνθηκών, είτε συνέπεια νομισματικής ή τιμαριθμικής μεταβολής, είτε για οποιονδήποτε άλλο λόγο.

Οποιαδήποτε δε αξίωση του Προμηθευτή για αύξηση της συμφωνημένης τιμής είναι εντελώς απαράδεκτη, αυτού παραιτούμενου από αυτήν ρητά και ανεπιφύλακτα του εκ των άρθρων 388 και 696 του αστικού κώδικα ή κάποιας άλλης διάταξης, δικαιώματος, αναθεώρησης της παραπάνω συμφωνημένης αξίας - τιμήματος - αμοιβής. Ειδικότερα δεν μπορεί να θεωρηθεί απρόβλεπτη μεταβολή συνθηκών η τυχόν αύξηση μισθών και ημερομισθίων ή αύξηση της αξίας των υλικών κ.λπ..

### Άρθρο 7: Εποπτεία - Έλεγχος - Παραλαβή

Η Ο.Ε.Φ. υποχρεούται να παρέχει στον Ανάδοχο κάθε πληροφορία τεχνικής ή / και άλλης φύσης, που αφορούν στην ίδια και απαιτείται για την σωστή εκτέλεση της προμήθειας εξοπλισμού που ανατίθεται στον Ανάδοχο. Ο Ανάδοχος υποχρεούται να κρατά εμπιστευτικές τις πληροφορίες αυτές.

Ο έλεγχος τήρησης της παρούσας σύμβασης και η παραλαβή της προμήθειας, θα γίνεται από την Ο.Ε.Φ..

Η παραλαβή διενεργείται ως εξής :

* Ο Ανάδοχος ενημερώνει εγγράφως την Ο.Ε.Φ. τουλάχιστον έξι (6) ημέρες πριν από κάθε παράδοση.
* Η Ο.Ε.Φ. ενημερώνει εγγράφως τους τοπικούς ελεγκτές της αρμόδιας Περιφερειακής Ενότητας (παράδοση «Εξοπλισμού»), ώστε να παρευρίσκονται κατά την παράδοση του «Εξοπλισμού».
* Οριστική παραλαβή με την παράδοση, την εγκατάσταση, τη θέση σε λειτουργία, καθώς και την εκπαίδευση για τον «Εξοπλισμό», με αποστολή σχετικών εγγράφων : α) πρωτόκολλο παράδοσης το οποίο υπογράφεται από τον Ανάδοχο και β) πρωτόκολλο παραλαβής το οποίο υπογράφεται από την παραλαμβάνουσα Ο.Ε.Φ..
* Όταν η Ο.Ε.Φ. παραλάβει τα πρωτοκόλλα παράδοσης και παραλαβής συντάσσει ανάλογο συγκεντρωτικό έγγραφο (πρωτόκολλο οριστικής παραλαβής) για τον «Εξοπλισμό».
* Όλα τα μέρη πρέπει να είναι συσκευασμένα, κατάλληλα για την ασφαλή μεταφορά τους μέχρι τον τόπο τελικού προορισμού τους. Η μεταφορά και η ασφάλιση τους γίνεται αποκλειστικά με ευθύνη, μεριμνά και δαπάνη του Αναδόχου.

Η παραλαβή ακολουθεί την παρακάτω διαδικασία :

1. Ο «Εξοπλισμός» παραδίδεται συσκευασμένος και σφραγισμένος με ειδική ταινία και παραμένει σφραγισμένος μέχρι την οριστική παραλαβή.
2. Η οριστική ποσοτική παραλαβή, πραγματοποιείται παρουσία προσωπικού του Αναδόχου.
3. Ο «Εξοπλισμός»» εγκαθίσταται και ολοκληρώνεται η εκπαίδευση και ο χειρισμός του.
4. Η οριστική ποιοτική και ποσοτική παραλαβή, καθώς και η σύνταξη του σχετικού εγγράφου [πρωτόκολλο οριστικής παραλαβής εξοπλισμού], γίνεται το αργότερο εντός δέκα πέντε [15] ημερών, μετά την ολοκληρωμένη παράδοση, θέση σε λειτουργία και επίδειξη του χειρισμού του.
5. Ο Ανάδοχος ευθύνεται για κάθε ελάττωμα του «Εξοπλισμού» που θα διαπιστωθεί στο στάδιο της ποιοτικής παραλαβής, καθώς και για κάθε έλλειψη ή παράλειψη των συμφωνηθέντων προδιαγραφών.
6. Σε περίπτωση παρατηρήσεων, εκ μέρους της Ο.Ε.Φ. για ελλείψεις ή / και παραλείψεις ή / και ακαταλληλότητα του παραδοτέου εξοπλισμού σε σχέση με τις προδιαγραφές του, ο Ανάδοχος υποχρεούται να υποβάλλει εκ νέου το παραδοτέο, έχοντας αποκαταστήσει τις παρατηρηθείσες ελλείψεις ή / και παραλείψεις ή/και να αντικαταστήσει τα κριθέντα ως ακατάλληλα, εντός δέκα [10] εργάσιμων ημερών από την ημερομηνία κοινοποίησης του σχετικού εγγράφου.
7. Στην περίπτωση όπου το εκ νέου υποβαλλόμενο παραδοτέο, δεν θεωρηθεί και πάλι ικανοποιητικό τότε η Ο.Ε.Φ. έχει το δικαίωμα είτε να κηρύξει τον Ανάδοχο έκπτωτο και να προχωρήσει στην κατάπτωση της εγγυητικής και στην επιβολή των προβλεπομένων από την σύμβαση κυρώσεων, είτε να δεχθεί την μερική παραλαβή του παραδοτέου με ανάλογη μείωση της αρχικής τιμής, είτε να δώσει στον Ανάδοχο μια πρόσθετη διορία δέκα [10] εργάσιμων ημερών για την αποκατάσταση των ελλείψεων / παραλείψεων ή/και ακαταλληλοτήτων του παραδοτέου.

Εάν παρέλθει διάστημα δεκαπέντε [15] ημερών, χωρίς παρατηρήσεις από την Ο.Ε.Φ. το παραδοτέο θεωρείται ότι έγινε αποδεκτό.

### Άρθρο 8: Λοιπές Υποχρεώσεις

* 1. Έκαστος των συμβαλλόμενων υποχρεούται:
		1. Να γνωρίζει το ισχύον κανονιστικό πλαίσιο του Έργου και να συμμορφώνεται με τις διατάξεις των σχετικών κοινοτικών κανονισμών και εθνικών αποφάσεων. Να ενημερώνει αμελλητί τον έτερο των συμβαλλόμενων για οποιαδήποτε περίπτωση μπορεί να θεωρηθεί ότι η υλοποίηση του Έργου αντιβαίνει στο παραπάνω κανονιστικό πλαίσιο.
		2. Να λαμβάνει υπόψη τα αιτήματα και τις υποδείξεις που διατυπώνονται από τον έτερο των συμβαλλόμενων και να ανταποκρίνεται σε αυτά σε εύλογο χρόνο. Σε αντίθετη περίπτωση οι τυχόν επιφυλάξεις πρέπει να εκφράζονται έγκαιρα και γραπτά.
		3. Να παρέχει στον έτερο των συμβαλλόμενων οποιαδήποτε πληροφορία σχετίζεται με το Πρόγραμμα για το συγκεκριμένο έργο. Αν ζητηθεί και δεν είναι διαθέσιμη να φροντίζει για την απόκτηση και την άμεση διαβίβασή της.
		4. Να απέχει από οποιαδήποτε ενέργεια θέτει σε κίνδυνο την υλοποίηση του Έργου και την εκπλήρωση των όρων της Σύμβασης.
		5. Σε περίπτωση που ένας εκ των συμβαλλομένων, διαπιστώσει ότι ο έτερος των συμβαλλομένων δεν τηρεί εν όλω ή εν μέρει τα καθήκοντα και τις υποχρεώσεις του που απορρέουν από την παρούσα σύμβαση, τότε έχει δικαίωμα να ζητήσει εγγράφως και αιτιολογημένα διορθωτικές ή / και συμπληρωματικές ενέργειες για την κανονική τους εκτέλεση, προσδιορίζοντας ένα εύλογο χρονικό διάστημα, στην διάρκεια του οποίου θα πρέπει ο έτερος των συμβαλλομένων να εκτελέσει τις υποχρεώσεις του και ο ίδιος [ο αιτών] να αποδεχθεί σιωπηρώς ή εγγράφως, ή να απορρίψει αυτές.

Η οριστική απόρριψη, συνιστά λόγο καταγγελίας της παρούσας σύμβασης.

* + 1. Συμφωνείται ότι οποιαδήποτε τροποποίηση των όρων της σύμβασης αυτής, γίνεται μόνο μετά από γραπτή συμφωνία των συμβαλλομένων μερών και υπό την προϋπόθεση ότι η ΟΕΦ έχει ενημερώσει και έχει λάβει σχετική έγκριση από την αρμόδια ΔΑΟΚ
	1. Επιπλέον ο Ανάδοχος υποχρεούται:
		1. Να διαθέτει στην Ο.Ε.Φ. και στις αρμόδιες εθνικές Αρχές (Ο.Π.Ε.Κ.Ε.Π.Ε., Δ.Α.Ο.Κ. κ.λπ.) κάθε πληροφορία ή έγγραφο, που είναι αναγκαία για τον έλεγχο και τη διαπίστωση της τήρησης των υποχρεώσεών του.
		2. Να καταβάλλει κάθε δυνατή προσπάθεια για την ομαλή, έγκαιρη σωστή και αποτελεσματική υλοποίηση και ολοκλήρωση του Έργου όπως απαιτούν και επιβάλλουν τα χρηστά και επαγγελματικά ήθη.

### Άρθρο 9 : Εγγύηση καλής εκτέλεσης

Για την εκτέλεση των όρων της παρούσας σύμβασης και κατά την υπογραφή της ο ανάδοχος κατέθεσε την υπ’ αριθ. **…………............................… εγγυητική επιστολή της τράπεζας**, ποσού

…………….................... ευρώ (ολογράφως …………. €), ως εγγύηση της υλοποίησης του έργου [5% επί της εκτιμώμενης αξίας της σύμβασης-προϋπολογισμός έργου].

Η εγγύηση αυτή θα παραμείνει στην Ο.Ε.Φ., μέχρι την ποσοτική και ποιοτική παραλαβή του Μηχανήματος (βλ. άρθρο 7) η οποία αποδεικνύεται με την παραλαβή από την Ο.Ε.Φ. :

1. Του Πρωτόκολλου Παράδοσης του Μηχανήματος με υπογραφή και σφραγίδα του Αναδόχου
2. Του Πρωτόκολλου Παραλαβής του Μηχανήματος με υπογραφή και σφραγίδα της Ο.Ε.Φ. ...........

ήτοι, μέχρι την οριστική παραλαβή του «Εξοπλισμού».

Θα επιστραφεί στον Ανάδοχο μετά την πλήρη και καλή εκτέλεση των όρων της παρούσας σύμβασης, ενώ σε περίπτωση παράβασης οποιουδήποτε όρου της παρούσας σύμβασης ρητά θεωρουμένων όλων των ως κύριων και ουσιωδών, η εγγύηση θα καταπίπτει αυτοδικαίως υπέρ της Ο.Ε.Φ..

### Άρθρο 10: Παράβαση Υποχρεώσεων

* 1. Στην περίπτωση κατά την οποία ένας εκ των δύο συμβαλλόμενων δεν ανταποκρίνεται στις υποχρεώσεις του, όπως περιγράφονται στην παρούσα, ο έτερος των συμβαλλόμενων υποχρεούται να ειδοποιεί εγγράφως τον πρώτο και να λάβει κάθε αναγκαίο μέτρο για να προβεί σε κάθε απαραίτητη ενέργεια, το αργότερο εντός δεκαπέντε (15) εργάσιμων ημερών από της έγγραφης ειδοποίησής του, προκειμένου να τηρήσει τις υποχρεώσεις του, όπως απορρέουν από την παρούσα και ο ίδιος ο αιτών ή να αποδεχθεί σιωπηρώς ή εγγράφως ή να απορρίψει αυτές.
	2. Σε περίπτωση που η ως άνω προθεσμία θεραπείας παρέλθει άπρακτη συνίσταται λόγος καταγγελίας της Σύμβασης σύμφωνα με τα οριζόμενα στο άρθρο 13 της Σύμβασης.

### Άρθρο 11: Δηλώσεις – Εγγυήσεις των μερών

* 1. Τα μέρη δηλώνουν, εγγυώνται και νομιμοποιούνται πλήρως, να υπογράψουν τη Σύμβαση και να εκτελέσουν τους όρους και τις υποχρεώσεις που απορρέουν από αυτή, χωρίς το δικαίωμά τους να περιορίζεται ή να αντιβαίνει σε προηγούμενες συμβάσεις ή συμφωνίες με τρίτους.
	2. Η Ο.Ε.Φ. εγγυάται ότι δεν έχει συνάψει με τρίτους συμβάσεις που να αντίκεινται στο περιεχόμενο της Σύμβασης, ούτε πρόκειται να προχωρήσει στη σύναψη με τρίτους τέτοιων συμβάσεων.
	3. Η Ο.Ε.Φ. εγγυάται ότι θα συνεργασθεί με τον Ανάδοχο και θα του παράσχει κάθε βοήθεια, υλικό και πληροφορία που ο τελευταίος θα ζητήσει.
	4. Σε περίπτωση που κάποιο από τα μέρη παραβιάσουν κάποιες από τις ως άνω εγγυήσεις ή/και προκύψει οποιαδήποτε εκ των ως άνω παραβιάσεων εκ μέρους οποιουδήποτε εκ των μερών, το μέρος αυτό υποχρεούται να απαλλάξει τον αντισυμβαλλόμενό του από κάθε ευθύνη για αποζημίωση, έξοδα άμυνας, δικαστικά έξοδα και άλλα έξοδα που προέρχονται από απαιτήσεις τρίτων. Η υποχρέωση αυτή προϋποθέτει ότι ο ως άνω αντισυμβαλλόμενος θα ειδοποιήσει προσηκόντως το άλλο μέρος για οποιαδήποτε απαίτηση σχετίζεται με τα παραπάνω και ότι θα καταβάλει τη δέουσα επιμέλεια και συνδρομή προς το σκοπό της άμυνας ή της επίτευξης συμβιβασμού.

### Άρθρο 12: Απόρρητο και εμπιστευτικότητα

* 1. Οι πληροφορίες οι οποίες γνωστοποιούνται από την Ο.Ε.Φ. στον Ανάδοχο και από τον Ανάδοχο στην Ο.Ε.Φ. σχετικά με την παρούσα Σύμβαση θα τηρούνται απολύτως εμπιστευτικές από το μέρος που τις λαμβάνει. Το μέρος που τις λαμβάνει θα χρησιμοποιεί τις ως άνω πληροφορίες μόνο για τους σκοπούς τις παρούσας Σύμβασης. Ειδικότερα και ενδεικτικά ο Ανάδοχος αναλαμβάνει την υποχρέωση να μην αποκαλύψει σε οποιονδήποτε τρίτο οποιαδήποτε τεχνική ή εμπορική ή οικονομικού περιεχομένου πληροφορία, την οποία απέκτησε κατά τη διάρκεια της συνεργασίας του με την Ο.Ε.Φ..
	2. Οι ως άνω πληροφορίες θα τηρούνται απολύτως εμπιστευτικές από το μέρος που τις λαμβάνει τόσο κατά την διάρκεια ισχύος της παρούσας Σύμβασης, όσο και μετά την λήξη αυτής.
	3. Το καθήκον τήρησης απόλυτης εμπιστευτικότητας σύμφωνα με το παρόν Άρθρο δεν θα επεκτείνεται σε πληροφορίες ή στοιχεία :
		1. τα οποία το μέρος που τα λαμβάνει γνώριζε και πριν την γνωστοποίησή τους.
		2. τα οποία έχουν καταστεί κοινή γνώση με τρόπο διαφορετικό από την παράβαση του παρόντος Άρθρου.
		3. τα οποία το μέρος που τα λαμβάνει μαθαίνει στην συνεχεία καλόπιστα από τρίτο, ο οποίος δεν τα έμαθε με τρόπο εμπιστευτικό αμέσως ή εμμέσως από το μέρος που τα γνωστοποιεί ή
		4. τα οποία το μέρος που τα λαμβάνει απαιτείται να αποκαλύψει σε κυβερνητικές ή διοικητικές αρχές σύμφωνα με τους εφαρμοστέους νόμους και κανονισμούς.

### Άρθρο 13: Καταγγελία – Τροποποίηση της Σύμβασης

* 1. Με την επιφύλαξη όλων των τυχόν λοιπών νομίμων δικαιωμάτων του, κάθε μέρος δύναται να καταγγείλει τη παρούσα Σύμβαση με έγγραφη ειδοποίηση προς το άλλο μέρος, οποτεδήποτε και με άμεση ισχύ, στις ακόλουθες περιπτώσεις:
	+ σε περίπτωση παράβασης από το έτερο μέρος κάποιας από τις υποχρεώσεις του από την Σύμβαση, η οποία παράβαση είτε δεν επιδέχεται θεραπείας είτε, εφόσον μπορεί να θεραπευτεί, δεν έχει θεραπευτεί από το υπόχρεο μέρος εντός δέκα πέντε (15) εργασίμων ημερών από την ημερομηνία της σχετικής ειδοποίησης από το έτερο μέρος.
	+ κήρυξης του έτερου μέρους σε πτώχευση, θέση υπό εκκαθάριση ή υπό αναγκαστική διαχείριση, παύσης πληρωμών και γενικώς αφερεγγυότητας.
	+ παύση της επιχειρηματικής δραστηριότητας του έτερου μέρους.
	+ διακοπής ή ακύρωσης του Έργου εκ μέρους του Ο.Π.Ε.Κ.Ε.Π.Ε. / ή του εξουσιοδοτημένου φορέα του, την οικεία ΔΑΟΚ ή αναστολή πραγματοποίησής του για χρονικό διάστημα που υπερβαίνει τους 3 μήνες.
	1. Σε περίπτωση που ο Ανάδοχος καταγγείλει την παρούσα σύμβαση προ της ολοκλήρωσης της υλοποίησης του Έργου, οι καταβολές που έχουν πραγματοποιηθεί μέχρι τη στιγμή εκείνη δεν θα επιστρέφονται στην Ο.Ε.Φ. αλλά θα μείνουν εις χείρας του Αναδόχου.
	2. Σε περίπτωση καταγγελίας της Σύμβασης από την Ο.Ε.Φ., ο Ανάδοχος υποχρεούται να παραδώσει τις μέχρι της καταγγελίας εκτελεσθείσες εργασίες μαζί με τα συνοδεύονται αυτές στοιχεία και άλλα έγγραφα με την ταυτόχρονη εξόφληση από την Ο.Ε.Φ. τυχόν οφειλόμενου ποσού.
	3. Ουδεμία τροποποίηση, διαγραφή, προσθήκη, ακύρωση, παραίτηση ή άλλη μεταβολή όρου ή διάταξης της παρούσας σύμβασης είναι ισχυρή και δεσμευτική, εκτός αν έχει διατυπωθεί και γίνει αποδεκτή εκ μέρους των δύο συμβαλλόμενων και της αρμόδιας ΔΑΟΚ εγγράφως.

### Άρθρο 14: Εκχώρηση Δικαιωμάτων

Η Ο.Ε.Φ. δεν δικαιούται να εκχωρήσει, με ή χωρίς αντάλλαγμα, τα δικαιώματα από τη Σύμβαση σε τρίτους χωρίς την έγγραφη συναίνεση του Αναδόχου.

### Άρθρο 15: Γνωστοποίηση

Τα δύο συμβαλλόμενα μέρη αναλαμβάνουν την υποχρέωση να γνωστοποιούν άμεσα και γραπτά το ένα στο άλλο κάθε αλλαγή στη νομική προσωπικότητα, την έδρα, την εκπροσώπησή τους κ.λπ., που μπορεί να επηρεάσει τις μεταξύ τους σχέσεις και τις συμβατικές τους υποχρεώσεις όπως προκύπτουν από την παρούσα.

### Άρθρο 16: Εφαρμογή διατάξεων του ΑΚ

Για όποιο θέμα δεν ορίζεται στην παρούσα σύμβαση, εφαρμογή έχουν οι διατάξεις του Αστικού Κώδικα.

### Άρθρο 17: Επίλυση διαφορών - Αρμόδια δικαστήρια

* 1. Η παρούσα σύμβαση διέπεται από το Ελληνικό δίκαιο.
	2. Κάθε διαφορά μεταξύ των αντισυμβαλλόμενων ή κάθε αγωγή του ενός των συμβαλλόμενων μερών κατά του άλλου, συμπεριλαμβανομένων και των αιτήσεων ασφαλιστικών μέτρων, που στηρίζονται στην παρούσα σύμβαση και δεν ρυθμίστηκαν με φιλικό διακανονισμό μεταξύ των συμβαλλόμενων μερών, αποκλειστικά αρμόδια είναι τα Δικαστήρια των Αθηνών.

Για τη συναποδοχή όλων των ανωτέρω συντάχθηκε η παρούσα σύμβαση και υπογράφεται από τους δύο συμβαλλόμενους σε τέσσερα (4) όμοια πρωτότυπα, εκ των οποίων τρία (2) έλαβε η Ο.Ε.Φ., ένα (1) ο Ανάδοχος και ένα (1) αναρτάται στην ψηφιακή εφαρμογή του Ο.Π.Ε.Κ.Ε.Π.Ε..

### ΤΑ ΣΥΜΒΑΛΛΟΜΕΝΑ ΜΕΡΗ

**ΓΙΑ ΤΗΝ Ο.Ε.Φ. ΓΙΑ ΤΟΝ ΑΝΑΔΟΧΟ**